اس کے بعد طرفین نے جنگی تیاریاں شروع کر دیں اور حضرت عمرو بن العاصؓ شام کی فوج کے امیر العسکر مقرر ہوئے اور وہ المناک جنگ شروع ہوئی جو تاریخ اسلام میں جنگ صفین کے نام سے مشہور ہے ، اس جنگ کا سلسلہ مدتوں رہا ، آخری فیصلہ کن معرکہ کے بعد جب عمرو بنؓ العاص کو یقین ہو گیا کہ اب شامی زیادہ دیر تک میدان میں نہیں ٹھہر سکتے تو یہ تدبیر کی کہ نیزوں پر قرآن آویزاں کرکے اعلان کرادیا کہ کتاب اللہ سے جو فیصلہ ہوجائے اس پر ہم راضی ہیں ، قرآن پاک کے اٹھتے ہی کوفیوں نے جنگ سے ہاتھ روک لیا ، حضرت علیؓ رضی اللہ تعالیٰ عنہ لاکھ سمجھاتے رہے کہ یہ محض فریب ہے ، لیکن کسی نے نہ سنا ، جب اختلاف کا خطرہ بڑھا تو آپ بھی چاروناچار آمادہ ہو گئے ۔
Entity: اسلام — Type: /religion